CELEX: E2020J0016
Language: ga
Date: 2021-11-23 00:00:00
Title: Breithiúnas na Cúirte an 23 Samhain 2021 i gcás E-16/20 Q agus páirtithe eile v Rialtas na hIorua a bhfuil an mBord um Achomhairc maidir leis an Imirce ag gníomhú thar a cheann (Utlendingsnemnda – UNE) (Ceart leanúnach cónaithe - Leasleanbh, saoránach den LEE - cearta díorthaithe do chúramóir tuismitheora ar náisiúnach tríú tír é - Mí-úsáid ceart - Pósadh áise - Rialachán (AE) Uimh. 492/2011 – Treoir 2004/38/CE) 2022/C 69/11

10.2.2022   
            
            
               GA
            
            
               Iris Oifigiúil an Aontais Eorpaigh
            
            
               C 69/11
            
         
      BREITHIÚNAS NA CÚIRTE
      an 23 Samhain 2021
      i gcás E-16/20
      Q agus páirtithe eile v Rialtas na hIorua a bhfuil an mBord um Achomhairc maidir leis an Imirce ag gníomhú thar a cheann (Utlendingsnemnda – UNE)
      
         
            (Ceart leanúnach cónaithe - Leasleanbh, saoránach den LEE - cearta díorthaithe do chúramóir tuismitheora ar náisiúnach tríú tír é - Mí-úsáid ceart - Pósadh áise - Rialachán (AE) Uimh. 492/2011 – Treoir 2004/38/CE)
         
      
      (2022/C 69/11)
      I gCás E-16/20, Q agus Daoine Eile v Rialtas na hIorua, a bhfuil an mBord Achomhairc um Inimirce ag gníomhú thar a cheann (Utlendingsnemnda – UNE) – IARRATAS chun na Cúirte faoi Airteagal 34 den Chomhaontú idir Stáit CSTE ar Bhunú Údarás Faireachais agus Cúirt Bhreithiúnais le Cúirt Dúiche Osló (Oslo tingrett) maidir le léirmhíniú Threoir 2004/38/CE ó Pharlaimint na hEorpa agus ón gComhairle an 29 Aibreán 2004 maidir leis an gceart atá ag saoránaigh an Aontais agus ag baill dá dteaghlaigh gluaiseacht agus cónaí laistigh de chríoch na mBallstát lena leasaítear Rialachán (CEE) Uimh. 1612/68 agus lena n-aisghairtear Treoir 64/221/CEE, 68/360/CEE, 72/194/CEE, 73/148/CEE, 75/34/CEE, 75/35/CEE, 90/364/CEE, 90/365/CEE agus 93/96/CEE, agus go háirithe Airteagail 7(1)(b), 12(3) agus 35, thug an Chúirt, agus í comhdhéanta de Páll Heinsson, Uachtarán (Breitheamh-Rapóirtéir), Per Christiansen agus Bernd Hammermann, na Breithiúna, a breithiúnas an 23 Samhain 2021, arb é seo a leanas an chuid oibríochtúil de:
      
                  1.
               
               
                  Leanbh de chuid náisiúnach LEE a bhí ag obair i Stát LEE eile roimhe seo agus tuismitheoir náisiúnach tríú tír an linbh a bhfuil cúram an linbh sin orthu, díorthaíonn siad ceart cónaithe ar bhonn Airteagal 10 de Rialachán (AE) Uimh. 492/2011 ó Pharlaimint na hEorpa agus ón gComhairle an 5 Aibreán 2011 maidir le saoirse ghluaiseachta d’oibrithe laistigh den Aontas. Tá feidhm aige seo is cuma cé acu an leis an náisiúnach LEE agus leis an gcéile an leanbh, nó an leis an gcéile amháin.
               
            
                  2.
               
               
                  Leanbh de shliocht chéile náisiúnach LEE ar náisiúnach tríú tír an céile sin, leanbh ar deonaíodh ceart cónaithe dó ar bhonn Airteagal 10 de Rialachán (AE) Uimh. 492/2011 agus an náisúnach LEE á úsáid mar dhuine tagartha, coinníonn an leanbh sin ceart cónaithe fiú má tá iarratas déanta ag an náisiúnach LEE ar cholscaradh ó thuismitheoir an linbh sin.
               
            
                  3.
               
               
                  I gcás ina suífidh údaráis Stáit de chuid LEE gurb ionann pósadh idir náisiúnach LEE agus náisiúnach tríú tír agus pósadh áise, féadfaidh an Stát sin de chuid LEE aon bhearta is gá a ghlacadh chun cearta a dhíorthaítear ó mhí-úsáid den sórt sin a dhiúltú, a fhoirceannadh nó a tharraingt siar. Mar sin féin, ní mór aon bhearta den sórt sin a bheith comhréireach agus faoi réir coimircí nós imeachta.